**Prof. dr. Katja Vintar Mally**

Prof. dr. Katja Vintar Mally je od leta 2001 zaposlena na Filozofski fakulteti Univerze v Ljubljani, kjer je tudi doktorirala. Raziskovalno se ukvarja s trajnostnim razvojem, kazalci trajnostnega razvoja, trajnostno rabo okoljskih virov, varstvom okolja in regionalnim razvojem. Na teh področjih je aktivna v mednarodnih in domačih raziskovalnih skupinah ter objavlja številna znanstvena dela. Je nosilka sedmih predmetov na vseh stopnjah študija in vodja katedre za varstvo geografskega okolja.